– Määrä on yli tuplaantunut viime vuodesta. Epäiltyjä on ryöstössä yleensä useita, ja rikosilmoitusten seassa on myös pimeitä juttuja eli epäiltyjä ei ole saatu selville lainkaan, Helsingin poliisin nuorisoryhmän tutkinnanjohtaja, rikoskomisario Marko Forss sanoo Rikospaikan haastattelussa.

Suomessa noin kolmasosa alaikäisten tekemistä eriasteisista ryöstöistä tapahtuu Helsingissä, loput lähinnä Itä- ja Länsi-Uudellamaalla. Muualla Suomessa ilmi tulee vain yksittäistapauksia.

Ryöstörikosten määrä on vuosittain vaihdellut Helsingissäkin paljon. Kovin piikki oli vuonna 2016, jolloin epäiltyjä oli jutuissa yhteensä 189.

(artikkeli jatkuu alla)

(artikkeli jatkuu alla)

"Keissaamista"

Forssin mukaan ryöstöjen lisääntymisen taustalla voi olla se, että nuoret ehkä kokevat ryöstöt jotenkin helpoksi tavaksi saada muutama euro tai vaikka korvakuulokkeet.

– Osalla tekijöistä on puukkoa tai muuta asetta mukana ja törkeimmissä tapauksissa uhri kaadetaan maahan, potkitaan päähän ja luita murtuu, Forss kertoo.

